Data was extracted from:https://www.infomed.co.il/drugs/ondansetron-zofran/

המומחים של
Info
med
מסבירים:
אונדאנסטרון (זופרן) שייך לחוסמי הקולטנים לסרוטונין מסוג 5HT3 ומשמש במצבים הבאים:
מבוגרים וילדים: טיפול ב
בחילות והקאות
העלולות להופיע כתוצאה מטיפולים כימותרפיים והקרנות (מבוגרים בלבד) .
מבוגרים: מניעה וטיפול בבחילות והקאות המופיעות לאחר ניתוח.
בדרך כלל לפני הטיפול הכימותרפי, אונדאנסטרון (זופרן) יינתן בזריקה ולאחר הטיפול יינתן בטבליות למספר ימים נוספים.
אין להשתמש באונדאנסטרון (זופרן) אם קיימת רגישות לאחד ממרכיבי התרופה או יחד עם אפומורפין (לטיפול במחלת
פרקינסון
).
צילום: shutterstock
מידע על התרופה
אופן נטילת התרופה
זריקות (לתוך השריר או לוריד), טבליות. אין ללעוס, לחצות או לכתוש את הטבליות.
תדירות וזמן נטילה
כ- 30 דקות לפני הטיפול הכמותרפי או ההקרנות ובהמשך 2-3 פעמים ביום במשך 5 ימים מסיום הטיפול.
אם מטופל
מקיא את הטבליה בתוך שעה מנטילתה, אפשר ליטול
מנה נוספת במקום זו שנפלטה. אין לקחת טבליות נוספות במקרים אחרים!
טווח המינון
8-32 מ"ג ביום.
תחילת ההשפעה
השפעת התרופה מורגשת בדרך כלל תוך שעה עד שעתיים מנטילתה.
משך ההשפעה
השפעת התרופה מורגשת בדרך כלל תוך שעה עד שעתיים מנטילתה.
מנה שנשכחה
אם שכחת ליטול אונדאנסטרון (זופרן) במועדה והנך מרגיש בחילה או מקיא, יש ליטול
מנה בהקדם האפשרי ואחר כך להמשיך ליטול את המנה הבאה במועדה.
אם אין הרגשת בחילה, יש ליטול את המנה
הבאה של אונדאנסטרון (זופרן) במועדה, אך בשום אופן אין ליטול שתי מנות ביחד!
הפסקת התרופה
ניתן להפסיק כשאין צורך בתרופה.
מינון עודף
מנה עודפת מקרית אינה צריכה להדאיג, אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא. תסמינים העלולים להופיע במצב של מינון עודף: סחרחורת קשה, עילפון, קצב לב איטי או לא רגיל, קושי בהשתנה או עיוורון פתאומי זמני.
אחסון
לשמור במיכל סגור במקום קריר ויבש, הרחק מהישג ידם של ילדים.
אזהרות
תזונה
אין הגבלות מיוחדות.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו.
נהיגה
אין בעיות ידועות.
הריון
אין להשתמש באונדאנסטרון (זופרן) מבלי להיוועץ ברופא.  התרופה עלולה להעלות מעט את הסיכון שהתינוק יוולד עם חיך שסוע.
הנקה
אין להיניק, יש להיוועץ ברופא לפני השימוש.
תינוקות וילדים
יש צורך בהפחתת המינון בהתאם לגיל ולמשקל.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת לב
אלרגיה, לתרופות הדומות לאונדנסטרון, כגון גרניסטרון או פלונוסטרון
הריון
הנקה
חסימת מעי
עצירות
הפרעות קצב בלב
ניתוח עתידי של שקדים מוגדלים
רמות לא תקינות של מלחים בדם, כמו אשלגן, נתרן, מגנזיום
אי סבילות לסוכרים מסויימים
סיכון ממנת יתר
בינוני
סיכון מפיתוח תלות
נמוך
תופעות לוואי
בזמן השימוש באונדאנסטרון (זופרן) עלולות להופיע, באופן שכיח, תופעות לוואי הבאות:
עצירות
,
כאב ראש
, הרגשת חום או הסמקה,
שינויים בבדיקות תפקודי כבד- אם נלקחת עם ציספלטין, אחרת תופעה זו אינה נפוצה.
באופן לא שכיח: שיהוקים, לחץ דם נמוך, העלול לגרום לתחושת עילפון או סחרחורת, קצב לב לא סדיר, כאב בחזה,
פרכוסים
, טשטוש ראייה (נדיר), עיוורון זמני (נדיר מאוד) אשר בדרך כלל חולף לאחר 20 דקות.
במקרים הבאים יש להפסיק את השימוש באונדאנסטרון (זופרן) ולפנות מיד לרופא:
רגישות יתר (אלרגיה)- סימנים אפשריים כגון קשיי נשימה, כאבים או לחץ בחזה, המופיעים באופן פתאומי, פריחה, נפיחות בעפעפיים, בפנים, בשפתיים או בלשון, חולשה חזקה; פריחה בעור, התמוטטות.
גלגול עיניים, קשיון שרירים/תזוזות בגוף/רעד, התכווצויות, קצב לב לא סדיר, קוצר נשימה, לחץ דם נמוך, סחרחורת, עילפון.
איסכמיה בשריר הלב- סימנים כוללים כאב פתאומי בחזה או לחץ בחזה.
פרטי תגובה עם תרופות אחרות
נטילת אונדאנסטרון (זופרן) בו זמנית עם תרופות הבאות עלולה לגרום לתגובות בין תרופתיות:
קארבאמאזפין, פניטואין, ריפאמפיצין, פנובארביטאל: מזרזות פירוק של אונדאנסטרון (זופרן) בכבד וכך גורמות להפחתת השפעתו.
אנטיביוטיקה כמו אריתרומיצין, או תרופות אנטי-פטרייתיות כמו קטוקונאזול.
SSRI/SNRI: השילוב עם אונדאנסטרון (זופרן) עלול להחמיר את הסיכון לסנדרום סרוטונין.
טרמדול, פנטניל- משככי כאבים: ירידה בפעילות האנלגטית במנגנון שלא ידוע.
אפומורפין: השילוב עם אונדאנסטרון (זופרן) עלול לגרום לירידת לחץ דם קיצונית ואיבוד ההכרה.
תיורידאזין, פימוזיד: שילוב עם אונדאנסטרון (זופרן) עלול לגרום לפגיעה לבבית.
תרופות אנטיאריתמיות (אמיודארון, כינידין, דיזופוראמיד, פרוקאינאמיד) ותרופות מקבוצת המשתנים (הידרוכלורותיאזיד, פורוסמיד): בשילוב עם אונדאנסטרון (זופרן) עולה הסיכון להפרעות קצב (הארכת QT). תרופות נוספות ששילובן עם אונדאנסטרון עלול לגרום להפרעות קצב (הארכת QT) : אנטגוניסטים לקולטן לסרוטונין, אנטיביוטיקה מקבוצת המאקרולידים, לפטיניב, דוקסורוביצין וטאמוקסיפן.
תרופות חוסמות בטא המשמשות  לטיפול בבעיות מסוימות בלב או בעיניים, בחרדה או למניעת
מיגרנות
.
תרופות לסרטן, במיוחד אנטרציקלינים וטראסטוזומאב.
תרופות נוספות העלולות לגרום לסנדרום סרטונין כמו מירטזאפין לטיפול בדיכאון, תרופות ממשפחת מעכבי מונואמין אוקסידאז לטיפול בפרקינסון, ליתיום לטיפול בהפרעות פסיכיאטריות או מתילן בלו הניתן בהזרקה.
השפעת שימוש ממושך
אונדאנסטרון (זופרן) לא ניתן בדרך כלל לתקופה ממושכת.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא